ดิฉันกับเเฟนมีอะไรกันเเบบไม่สอดใส่ดิฉันใส่กางเกงในส่วนเเฟนก็ใส่บ๊อกเซอร์เเต่ดิฉันมีน้ำหล่อลื่นออกมาส่วนเเฟนไม่เเน่ใจว่ามีน้ำหล่อลื่นออกมามั้ยเเต่ไม่มีน้ำอสุจิเเน่นอนประมาณห้าวันต่อมาดิฉันมีอาการปัสสาวะบ่อยกับท้องอืดมีโอกาสท้องมั้ยคะน่าจะวันตกไข่ด้วยค่ะเเล้วก็อยากทราบว่าคุณเคยเจอเคสที่ไม่สอดใส่เเต่ท้องมั้ยคะ
สวัสดีค่ะ หากไม่ได้มีการสอดใส่อวัยวะเพศเข้าสู่ช่องคลอด รวมถึงไม่ได้มีการหลั่งน้ำอสุจิเกิดขึ้น มีแค่น้ำหล่อลื่นออกมา โอกาสที่จะตั้งครรภ์ก็ไม่มีค่ะการจะตั้งครรภ์ได้นั้น ต้องมีการสอดใส่อวัยวะเพศเข้าสู่ช่องคลอด หรือนำน้ำอสุจิเข้าสู่ช่องคลอด เช่น การใช้นิ้วที่มีน้ำอสุจิสอดใส่เข้าช่องคลอด หรือการฉีดน้ำอสุจิเข้าสู่มดลูกโดยการใช้เครื่องมือ (ในการรักษาผู้มีบุตรยาก) เป็นต้นดังนั้น อาการปัสสาวะบ่อยและท้องอืดที่เกิดขึ้น จึงไม่ใช่อาการของการตั้งครรภ์ค่ะ โดยอาจเป็นอาการก่อนการมีประจำเดือนมา หรือเกิดจากการมีความเครียด วิตกกังวลก็ได้ หรืออาการปัสสาวะบ่อย อาจเกิดจากมีการติดเชื้อทางเดินปัสสาวะ การดื่มน้ำมากไป การดื่มชา กาแฟ และแอลกอฮอล์ เป็นต้น